Den Vest-Sjællandske Avis, 1820-05-27
Den 13de Mai blev ved Herolder offentlig bekiendtgjort i London, at Hs. Majestæt Kongens Kronning skal foretages den 1ste August, og at de, som have nogen Fordring at giøre til Kronen i den Anledning blive efter gammel Skik opfordrede til, at melde sig hos den til dette Formaal nedsatte Commission; (Disse Fordringer have Hensyn paa gamle Skikke, i Følge hvilke visse lehnspligtige Personer skulle møde og giøre Tieneste ved Kronningshøitideligheden, og hvilke Tienester ere da forbundne med visse Sportler.) Der blev ved denne Leilighed iagttaget de samme Formaliteter, som fra gammel Tid af have været brugelige ved Proclamationen af en Thronbestigelse, og Lord-Majoren kjørte Processionen imøde indtil Tempel Bar. Efter at een af Herolderne, som bliver kaldet Blaaekappen, havde banket paa Porten med en Hammer, blev denne strax aabnet af Stadens Marskal, som spurgte hvad hans Begiæring var derpaa svarede Blaaekappen, at man var kommen paa Kongens Befaling, for at oplæse i Byen en Proclamation angaaende Kronnings-Høitidelighederne. Nu blev Porten igien lukket og Blaakappens Begjæring blev anmeldt for Lord Majoren, som holdt noget derfra i sin Stadskareth; denne gav nu Tilladelse dertil, og Porten blev lukket op, og Toget kom nu ind i Staden, hvorpaa Lord Majoren og de øvrige Magistrats-Personer forbandt sig med det; det giorde holdt paa forskiellige Steder i Staden og Proclamationen blev oplæst. Man siger, at Kronningens Høitideligheder skulle ikke blive saa pragtfulde som tilforn, da man vil anvende den største Oeconomie, saa at de ikke skulde koste over 100,000 Pd. Sterling. Jmidlertid stige alle LuxusArtikler i Prisen, som kunne blive anvendte ved Kronningen, især Hermelin, saa at man troer, at da man formedelst Mangel paa denne Artikkel, vil holde sig til Katteskind, der vil blive et stort Blodbad, imellem de sorte og hvidstribede Katte. Dronningen af England kom den 11te Mai igiennem Aurerre i sin Kareth, med den omtalte Jndskrift paa, under det Navn af en Marqvise af Bult; hun indskibede sig derpaa i en bedækket Baad, for at afseile til Paris, der er hun ankommen, men opholder sig gandske incognito. Man troer at hun lader i Verailles underhandle med Commissairer fra Kongen hendes Gemaal, og at hun vil beqvemme sig til at tage sit Ophold herefter i Jtalien, da Hs. Majestæt vil bevilge hende hendes Fordringer, og søge at opfylde hendes Ønsker saavidt som mueligt. - Ministeren Lord Castlereagh er restitueret, og har bievaanet Underhusets Møder, der cirkulerer paa nye et Rygte om, at der vil forefalde en Forandring i Ministeriet; dette Rygte grunder sig paa nogle Udladelser af Hr. Brougham og andre Medlemmer i Parlamentet, hvorved de vel tilstaae, at man ikke kan vente at kunne faae nye Ministre, som ville være istand til at bestyre Landet bedre end de, som man nu har, men som derimod kunne være villigere til at tænke paa at skaffe Nationen Lettelser fra de Byrder, som trykke den. Nu skal Skatkammer-Cantsleren derimod være bleven upasselig; denne Mand har ogsaa ved sin vanskelige Post at kjæmpe med utallige Ubehageligheder, faaledes føres der nu besværinger over, at Renternes Betaling af Skatkammerbeviserne staae saameget i Restance, saa at de af mange ikke ere blevne betalte i 20 Maaneder. –